**Tisztítási, ápolási tanácsok**

A tisztítás és rendszeres ápolás a lábbelik rendeltetésszerű használatának részét képezik, ezért szeretnénk néhány praktikus tanáccsal ezt elősegíteni:

**Felsőrész**

**Nubuk illetve velúrbőr:** a szennyeződést kefével távolítsuk el. A kifényesedett felületeket velúrkefével lehet felújítani, emellett speciális tisztító és színfelújító szerek használata is rendszeres ajánlott.

**Lakkbőr:** finom puhaszőr kefével vagy nedves ruhával távolítsuk el a szennyeződéseket, ápoláshoz használjunk lakkzselét, majd puha ruhával töröljük át a felületet. Cipőkrém használata lakkbőrből készült terméken nem ajánlott.

**Egyéb bőr:** puha ruhával, puhaszőrű kefével szükség esetén sárkefével tisztítsuk le a szennyeződéseket. A tiszta felületre a bőrrel azonos színű vagy színtelen cipőkrémet kenjünk fel vékonyan.

**Textil:** puhaszőrű kefével távolítsuk el a szennyeződést a cipő felületéről. Az erősebb szennyeződéseket mosószeres szivaccsal távolítsuk el. A textilcipőket TILOS mosógéppel mosni. Impregnáló anyagokkal víz és szennyeződés taszítóképessége növelhető.

**Talp:** vizes lemosással, szükség esetén sárkefével a szennyeződések eltávolíthatóak.

**Talpbetét:** A legjobb minőség érdekében fél évente tanácsoljuk a talpbetét cseréjét. Tisztításhoz meleg, szappanos ronggyal törölje át a talpbetétet. A talpbetét mosógépben nem mosható.